open-index/open-wikipedia-markdown huggingface dataset:
Irska nacionalnooslobodilačka armija

**Irska nacionalnooslobodilačka armija** (; skr. INLA, ) je irska republikanska socijalistička paravojna skupina osnovana 10. prosinca 1974, za vrijeme "Nevolja", sa ciljem da Sjevernu Irsku otrgne iz vlasti Ujedinjenog Kraljevstva i stvoriti socijalističku republiku koja obuhvaća cijelu Irsku. Predstavlja paravojno krilo Irske republikanske socijalističke stranke (IRSP).

INLA su osnovali bivši pripadnici Službene irske republikanske vojske koji su se usprotivili primirju te skupine. U početku je bila poznata kao „Narodnooslobodilačka vojska“ ili „Narodno-republikanska vojska“. INLA je vodila paravojnu kampanju protiv britanske vojske i Kraljevske ulsterske policije (RUC) u Sjevernoj Irskoj. Također je djelovao u manjoj mjeri u Republici Irskoj, Velikoj Britaniji i kopnenoj Europi. Napadi visokog profila koje je izvela INLA uključuju bombardiranje bunara Droppin, ubojstva na Shankill Roadu 1994. i ubojstva Airey Neave 1979. i Billyja Wrighta 1997 godine. Međutim, bila je manja i manje aktivna od glavne republikanske paravojne skupine, Privremene IRA-e. Oslabili su je i zavade i unutarnje napetosti. Članovi skupine koristili su naslovnice Narodnooslobodilačka vojska, Narodno-republikanska vojska i Katoličke reakcijske snage za napade koje su izvršili njihovi dobrovoljci, ali INLA nije htjela preuzeti odgovornost za njih.  INLA je postala zabranjena skupina u Ujedinjenom Kraljevstvu 3. srpnja 1979. prema Zakonu o sprečavanju terorizma iz 1974.

Nakon 24-godišnje oružane kampanje, INLA je 22. kolovoza 1998. proglasila prekid vatre. U kolovozu 1999. godine izjavio je da "Ne postoji nikakav politički ili moralni argument koji bi opravdao nastavak kampanje". U listopadu 2009. INLA se službeno zavjetovala da će ciljeve ostvarivati ​​mirnim političkim sredstvima i započela proces predaje i uništenja oružja.

IRSP podržava politiku "Bez prvog udara", koja omogućava ljudima da sami uoče neuspjeh mirovnog procesa bez pokretanja vojnih akcija.

INLA je zabranjena organizacija u Ujedinjenom Kraljevstvu prema Zakonu o terorizmu iz 2000. godine i ilegalna organizacija u Republici Irskoj.

## Izvori

## Vanjske veze
* Interview with INLA in 2002
* Archive of INLA statements
Zapadnopomeransko vojvodstvo

**Zapadnopomeransko vojvodstvo** (poljski: *Województwo zachodniopomorskie*) je jedno od 16 vojvodstava na koje je Poljska od 1999. administrativno podjeljena.

## Karakteristike

Zapadnopomeransko vojvodstvo se nalazi na sjeverozapadu zemlje, prostire se duž granice sa Njemačkom i duž Baltika na površini od 22,897 km² na kojoj živi 1,696,193 stanovnika.

## Administrativna podjela
Teritorij vojvodsva je podjeljen na 18 povjata i tri grada sa prvom povjata, a administrativni centar vojvodstva je grad Szczecin u kom živi 401,907 stanovnika.

## Izvori

## Vanjske veze

* ''Województwo zachodniopomorskie''
Szczecinski zaljev

**Szczecinski zaljev** (poljski: *Zalew Szczeciński*, njemački: *Stettiner Haff* ili *Oderhaff*) je zaljev u Baltičkom moru kog dijele Njemačka (Mecklenburg-Zapadna Pomeranija) i Poljska (Zapadnopomeransko vojvodstvo).

## Karakteristike
Zaljev ima površinu od 900 km², a od Baltičkog mora ga razdvajaju otoci Usedom i Wolin.

Szczecinski zaljev je zapravo boćati estuarij rijeke Odre, kog pune vodom rukavci rijeke; Świna, Peenestrom i Dziwna. 

## Izvori

## Vanjske veze

* ''Szczecinski Lagoon'' (na portalu Encyclopaedia Britannica
Usedom (grad)

**Usedom** je gradić na sjeveroistoku Njemačke od 1,725 stanovnika. u pokrajini Mecklenburg-Zapadno Pomorje.

## Geografija
Usedom se prostire na istoimenom otoku otoku Baltičkog mora - Usedom, na sjeverozapadnoj obali Szczecinskog zaljeva, udaljen svega dvadesetak km od poljske granice i Świnoujście.

## Historija

Historija Usedoma počela je za Velike seobe naroda (8. / 9. vijek) kad je nastao kao slavensko naselje. Po njemu je nazvan i otok od praslavenskog *uznam* = usta (ušće).

Početkom 12. vijeka opljačkali su ga danski Vikinzi. Oko 1125. podignut je zamak, a 1150. pored njega izgrađen je samostan.
Između 1165. - 1175. Usedom je bio sjedište biskupije.
Usedom je 1298. dobio status grada poveljom od Lübecka.

Veliki požar u noći 1475. / 1476. zahvatio centar grada, pa je izgorjela crkva, vijećnica i škola.
Nakon Tridesetogodišnjeg rata (1648. - 1720.), podpao je pod švedsku vlast.

Ponovno je gorio 1688., a 1710. / 11. pretrpio je epidemiju kuge.

Kraljevina Pruska zauzela je 1720. Usedom, a od 1876. povezan željeznicom sa Berlinom, pa se odtad razvija kao turistički resort.
Prvi most - Zecheriner, preko rukavca Peenestrom podignut je 1931. pa je ukinut trajekt. Nakon gotovo 14 godina, - 29. aprila 1945. srušile su ga jedinice Wehrmachta.  29. aprila 1945.

Nakon rata je obnovljen1956.

## Pobratimski gradovi

*  Henstedt-Ulzburg, Njemačka (od 1990.)
*  Maurepas, Francuska (od 1996.)
*  Wolin, Poljska (od 2003.)

## Izvori

## Vanjske veze

* ''Stadt Usedom'' (službene stranice
Świnoujście

**Świnoujście** (njemački: *Swinemünde*) je lučki grad od 40,888 stanovnika na krajnjem sjeverozapadu Poljske u Zapadnopomeranskom vojvodstvu.

## Geografija

Świnoujście leži u ušću rukavca rijeke Odre - Świne, na niskom pješčanom otoku Usedom, koji razdvaja Szczecinski zaljev od Baltičkog mora.

Dio Świnoujścia prostire se po otoku Wolin (industrijski kvartovi; Warszów, Przytór-Łunowo i Ognica). Tu se nalaze željeznička i autobusna stanica i trajektna luka za Skandinaviju.

Świnoujście je zajedno sa pedesetak km udaljenim Szczecinom, jedan od najvećih lučkih kompleksa u Poljskoj.

## Historija

Prema ugovoru sklopljenim 1721. sa Švedskom, - Szczecin i otoci Wolin i Usedom pripali su Kraljevini Pruskoj, ali Pruska nije smjela graditi nikakvu luku po tim otocima, već su brodovi iz Szczecina trebali ploviti rukavcem Piane koji su kontrolirali (i naplaćivali carinu) Šveđani.
Da to nekako zaobiđu, pruski vladari odlučili su iskoristiti rukavac Świne, na čijem je ušću već postojalo ribarskonaselje, koje je prvi put dokumentirano još 
1181.

Radovi na regulaciji rukavca Świne započeli su 1721., dovršeni su 1747. pa je tad Swinemünde proglašen morskom lukom. Nažalost ubrzo je započeo Sedmogodišnji rat (1759. - 1762.), pa je švedska vojska u povlačenju unišila luku. Ona je ubrzo popravljena, pa je poveljom pruskog kralja Fridrika II Swinemünde dobio 1765. status grada.

Nakon izgradnje lukobrana 1818. - 1824. luka je postala sigurna čak i za oluja, između 1874. - 1880. prokopan je Kraljevski kanal koji je znatno skratio plovidbu do Szczecinskog zaljeva. 
U to vrijeme grad je postao i turistički resort.

Swinemünde je od 1856. pješadijski garnizon, a od 1863. i mala pomorska baza za dva jedrenjaka, pa su 1848. podignuti bedemi.

Po izbijanju Prvog svjetskog rata Swinemünde je živio kao pomorska baza, koja je bitno povećana u međuratnom periodu kao baza Kriegsmarine. U njoj je 1931. komandant garnizona bio Wilhelm Canaris (kasniji načelnik Abwehra). Grad je radio za Wehrmacht, ali je živio spokojno, tako da je na prelazu 
1944. / 45. u njemu živjelo oko 40 000 stanovnika (od kojih su mnogi bili vojnici). To je trajalo sve do Savezničkog bombardiranja 12. marta 1945., kad je u napadu avijacije razoreno 55% zgrada, potopljeno nekoliko desetaka brodova, i pobijeno oko 23 000 stanovnika.

Jedinice Crvene Armije zauzele su Swinemünde 5. maja 1945. kao posljednji u Pomeraniji.

Na Potsdamskoj konferenciji, zacrtane su granice Poljske duž rijeka Odre Oder i Lužičke Nise, ali je granica kod Świnoujście definirana je tek 1950.
Nakon rata obnovljena je luka i podignuta velika tvornica ribljih konzervi  a 2015. i Terminal za ukapljeni plin.

## Pobratimski gradovi

*  Heringsdorf, Njemačka
*  Nordenham, Njemačka
*  Svetli, Rusija
*  Ystad, Švedska

## Izvori

## Vanjske veze

* ''Urząd Miasta Świnoujście'' (službene stranice)
Wolin (grad)

**Wolin** (njemački: *Wollin*) je grad od 4,770 stanovnika na krajnjem sjeverozapadu Poljske u Zapadnopomeranskom vojvodstvu.

## Geografija
Wolin leži na jugoistoku otoka Wolin, na mjestu gdje rukavac rijeke Odre - Dziwna isteče iz Szczecinskog zaljeva prema Baltičkom moru.
## Historija
Wolin je nastao za Velike seobe naroda (8. / 9. vijek) kao slavenska utvrda. 
Tokom 10. i 11. vijeka bio je važno trgovište u slivu Rijeke Odre.

Wolin je 1279. dobio status grada po uzoru na Lübeck.

Šveđani su ga zauzeli 1630. i odtad vladaju njime, sve do 1730. kad je podpao pod Kraljevinu Prusku. Nakon 1945. je dio Poljske.

## Pobratimski gradovi

*  Usedom, Njemačka
*  Staffanstorp, Švedska
*  Venansault, Francuska

## Izvori

## Vanjske veze

* ''Gmina Wolin'' (službene stranice
Świna

**Świna** (njemački: *Swine*) je rukavac rijeke Odre na sjeverozapadu Poljske dug 16 km koji kod grada Świnoujście uvire u Baltičko more.

## Hidrologija

Świna je prirodni kanal kojim vode Szczecinskog zaljeva otječu prema sjeveru u Baltičko more.
Njeno korito široko od 100 do 1000 metara, razdvaja Otok Usedom od Otoka Wolin.
Na svom kratkom toku ima brojne otoke od kojih je najveći *Wielki Krzek*.

Świna je najkraći rukavac, ostala dva Peenestrom i Dziwna su duži.

Vode Świne su boćate, a salinitet, zavisi o vjetrovima
Na Świni postoji samo jedan most, i to na sredini - Piastowski, a na ušću kod Świnoujście trajektni terminal.

Prema ugovoru sklopljenim 1721. sa Švedskom, - Szczecin i otoci Wolin i Usedom pripali su Kraljevini Pruskoj.
Pruska je te iste 1721. počela sa radovima na regulaciji Świne, a oni su dovršeni 1747. pa je tad Świnoujście postao morska luka.
Nakon tog je od 1874. do 1880. prokopan *Kraljevski kanal*, kojim je znatno skraćena plovidba do Szczecinskog zaljeva.

## Reference

## Vanjske veze

* ''Cieśnina Świna, Świnoujście''
Dziwna

**Dziwna** (njemački: *Dievenow*) je istočni rukavac rijeke Odre na sjeverozapadu Poljske dug 32,4 km koji kod grada Dziwnówa uvire u Baltičko more.

## Hidrologija

Dziwna je prirodni kanal kojim vode Szczecinskog zaljeva kod grada Wolin otječu prema sjeveru u Baltičko more. 
Nešto prije ušća kod otoka *Chrząszczewska* - Dziwna se razliva u *Kamieński zaljev*, zatim se sužava i ponovno tik ispred ušća ponovno širi u nešto manji *Wrzosowski zaljev*. Ponovno se sužava zaokreće prema zapadu i zatim uvire u Baltik.

Nešto zapadnije od Kamieńskog zaljeva nalazi se malo jezero *Koprowo* sa kojim je povezana potokom *Lewiensa Struga*.

U geografskom smislu Dziwna je tjesnac jer razdvaja Otok Usedom od Otoka Wolin.

Korito joj je široko ali i prilično plitko svega 2 do 2,5 metra, pa na njoj mogu plovii samo brodovi plitkog gaza i jarbola ne višeg od 12,5 m zbog mosta u Wolinu.

Dziwna je najduži rukavac, od tri (ostala dva su Peenestrom i Świna koji je najkraći.

Vode Dziwne su kojiput boćate, a to ovisi o plimi i oseci i godišnjem dobu. U proljeće ima visok vodostaj pa nije boćata, ali u ostatku godine sjeverozapadni vjetrovi mogu pokrenuti vode Baltika do čak 100 km uzvodno.

## Reference

## Vanjske veze

* ''Dziwna, Wolin''
Rokytov

**Rokytov** je naseljeno mjesto u okrugu Bardjejov, u Prešovskom kraju, Republika Slovačka.

## Stanovništvo

Prema podacima o broju stanovnika iz . godine naselje je imalo  stanovnika.

### Etnički sastav

### Religija

## Reference

## Vanjske veze
* 
*
Mazovjecko vojvodstvo

**Mazovjecko vojvodstvo** (poljski: *Województwo mazowieckie*) je jedno od 16 vojvodstava na koje je Poljska od 1999. administrativno podjeljena.

## Karakteristike

Mazovjecko vojvodstvo se prostire u centru zemlje, sve do granice sa Bjelorusijom na površini od 35,560 km² na kojoj živi 5,423,168 stanovnika.

## Administrativna podjela
Teritorij vojvodsva je podjeljen na 38 povjata i četiri grada sa prvom povjata, a administrativni centar vojvodstva je grad Varšava u kom živi 1,790,658 stanovnika.

## Izvori

## Vanjske veze

* ''Województwo mazowieckie''
Wolin (otok)

**Wolin** (njemački: *Wollin*) je otok u Baltičkom moru na sjeverozapadu Poljske u Zapadnopomeranskom vojvodstvu.

## Karakteristike
Otok ima površinu od 245 km², dug je 37,5, a širok 19 km.

Sa sjevera je okružen Baltičkim morem, sa istoka rukavcem Odre - Dziwna, sa juga Szczecinskim zaljevom, a sa zapada rukavcem Świna. Najveća naselja su Wolin na jugu, Międzyzdroje na sjeveru i dio Świnoujście (kvartovi; Warszów, Przytór-Łunowo i Ognica)  

U centru otoka prostire se Nacionalni park Wolin, na površini od 10 937 hektara, koji obuhvaća i obalnu morenu. 

## Izvori

## Vanjske veze

* ''Short information about Woliński National Park''  
* ''Wolin island, Poland''
Dziwnów

**Dziwnów** (njemački: *Berg Dievenow*) je lučki i turistički grad od 2,660 stanovnika na sjeverozapadu Poljske u Zapadnopomeranskom vojvodstvu.

## Geografija
Dziwnów leži na prevlaci na mjestu gdje rukavac rijeke Odre - Dziwna uvire u Baltičko more.
## Historija

Dziwnów je prvi put dokumentiran 1243. u vezi carinskih privilegija danim szczecinskim trgovcima da se služe Dziwnówskom lukom.
Vremenom je pijesak zatrpao korito Dziwne pa je Dziwnów izgubio na važnosti i opustio. Po popisu stanovništa iz 1780. bio je naselje od samo četiri ribarske kolibe.

Počeo je ponovno rasti od polovice 19. vijeka, kao mjesto za odmor i oporavak. Nakon Drugog svjetskog rata 1949. otvorena je vojna bolnica u kojoj su u tajnosti liječeni borci Grčke narodnooslobodilačke armije.

Od kraja 1950-ih u Dziwnów je počelo dolaziti sve više turista, tako da je 1960. imao 1601 stanovnika, da bi početkom 1981. već bilo 2996.

## Pobratimski gradovi

*  Gorzów Wielkopolski, Poljska
*  Sosnowiec, Poljska
*  Werneuchen, Njemačka

## Izvori

## Vanjske veze

* ''Gmina Dziwnów'' (službene stranice
Roscije

**Roscije** () može se odnositi na sledeće:

## Ljudi
* Lucije Roscije *(Lucius Roscius)* (5. vek pne.), rimski izaslanik ubijen po nalogu kralja grada Veja
* Marko Roscije Celije *(Marcus Roscius Coelius)* (1. vek pne.), rimski vojni legat
* Kvint Roscije Gal *(Quintus Roscius Gallus)* (oko 126-62. pne.), poznati rimski glumac
**William Henry West Betty (1791–1874), glumac poznat kao "mladi Roscije" ("the Young Roscius")
**Ira Aldridge (1807–1867), glumac poznat kao "afrički Roscije" ("the African Roscius")
* Sekst Roscije *(Sextus Roscius)* (1. vek pne.), rimski poljoprivrednik optužen za oceubistvo, koga je Ciceron uspešno odbranio

## Ostale upotrebe
* ''Roscius'' (buba), rod istinskih buba iz porodice *Pyrrhocoridae*
Shuttlepod One

***Shuttlepod One*** () je epizoda američke science fiction TV-serije *[[Star Trek: Enterprise]]*, premijerno prikazana 13. februara 2002. godine. Radnja prikazuje kako je šatl sa Tuckerom i poručnikom Reedom oštećen nakon susreta sa dotada nepoznatim svemirskim fenomenom, te su njih dvojica prisiljena iskoristiti svoju domišljatost kako bi pokušali preživjeti.

Epizodu su kritičari hvalili zbog jednostavnosti zapleta, odnosno scenarija koji je naglasak stavio na likove. Dominic Keating, koji tumači lik poručnika Reeda, ju je nazvao jednom od najdražih u svojoj karijeri.

## Vanjske veze
*
Kloten (razvrstavanje)

**Kloten** se može odnositi na:

* Kloten, grad u Švajcarskoj
* Klotten, opština u Njemačkoj

ili:

* Aerodrom Zürich (*Aerodrom Kloten*), aerodrom u Švajcarskoj
Shadows of P'Jem

***Shadows of P'Jem*** () je epizoda američke science fiction TV-serije *[[Star Trek: Enterprise]]*, premijerno prikazana 6. februara 2002. godine. Zaplet se oslanja na sadržaj ranije epizode *[[The Andorian Incident]]* i prikazuje kako su postupci kapetana Archera zaprijetili prekidom suradnje između Zemlje i Vulkanaca te je T'Pol službeno opozvana sa *[[USS Enterprise (NX-01)|Enterprisea]]*; prije nego što se odluka sprovede, Archer i T'Pol na planeti Coridan budu zarobljeni i završe kao taoci jedne od radikalnih opozicijskih frakcija.

## Vanjske veze
*
Peenestrom

**Peenestrom** (njemački, poljski: *Piana*) ili **Peene** je zapadni rukavac rijeke Odre na sjeveroistoku Njemačke dug 
dvadesetak km koji kod grada Peenemünde uvire u Baltičko more.

## Hidrologija

Peenestrom je prirodni kanal kojim vode Szczecinskog zaljeva otječu prema sjeverozapadu u Baltičko more.

U geografskom smislu Peene je tjesnac jer razdvaja Otok Usedom od kopna.
Peenestrom je ime dobio po rijeci Peene, koja uvire u Peenestrom odmah na početku kod sela Anklam.

Peene je sve do 18. vijeka bio jedini rukavac, od tri (ostala dva su Dziwna i Świna) kojim su tadašnji jedrenjaci plovili do Szczecina.

Duž Peenestroma danas ima nekoliko marina u; Freest, Kröslinu, Peenemündeu i Wolgastu, pa je popularna destinacija jahtaša.

Krajem 2009. Peenestrom je jaružanjem produbljen na 7,50 metara, tako da njime mogu ploviti i brodovi dubljeg gaza.

## Reference

## Vanjske veze

* ''Der Peenestrom''
Japanske ekspedicije na Mount Everest 1970.

**Japanske ekspedicije na Mount Everest** počele su se pripremati 1963. godine. Od 1965 - 1969 godine nepalske vlasti su zabranili uspone na najveći dio himalajskih vrhova, tako da su svoje ciljeve Japanci mogli ostvariti 1970. godine. U podnožju Everesta istovremeno su se našle dvije japanske ekspedicije, koje su organizaciono i financijski bile potpuno nezavisne jedna od druge.

## Japanska Mount Everest ekspedicija
Prvu ekspediciju organizovao je Japanski alpinistički klub (*Japanese Alpine Club*). Brojala je 39 članova, uključujući 9 reportera, 21 Šerpa, 30 nosača i 30 u Baznom kampu, pa je po tome bila jedna od najbrojnijih ekspedicija. Vodio ju je Saburo Matsukata (70 godina).

Sa dva uspješna pokušaja Jugoistočnim grebenom, Japanci su prvi put osvojil Mount Everest, a na vrh su se popeli: 
* Teruo Matsuura, 
* Naomi Uemura, japanski avanturista, prvi čovjek koji je solo dosegao Sjeverni pol, splavario niz Amazon i prvi se solo popeo na Denali. Poginuo je prilikom solo uspona na Denali u zimskim uslovima, jedan dan poslije svog 43. rođendana. 
* Katsutoshi Hirabayashi i 
* Chottare Šerpa

Pokušaj uspona preko Jugozapadne strane nije uspio zbog pogibije jednog penjača i jednog nosača. 
 
## Japanska Everest ski ekspedicija
Druga japanska ekspedicija (JESE 1970) sastojala se od 34 člana među kojima su bila dva skijaša i 10 kamermana. Glavni cilj je bio obaviti prvi ski spust padinama Everesta i o tome snimiti dokumentarni film. Yuichiro Miura, kao član ekspedicije, je prvi čovjek koji se 6. maja 1970. godine na skijama spustio niz padine Everesta. Njegov silazak je iznosio vertikalno oko 2000 metara, u trajanju 2 minuta i 20 sekundi, počevši sa Južnog prevoja, sa visine preko 8000 metara. Ovaj uspjeh je dokumentovan 1975 godine kanadskim filmom *Čovjek koji se skijao niz Everest* (The Man Who Skied Down Everest). Američka akademija za dokumentarne filmove (Academy Award for Documentary Feature) te godine dodijelila je filmu prvu nagradu.
 
Tokom ekspedicije stradalo je 6 Šerpa na visini 5.700 m. pod naletom ledene lavine.

 
Yuichiro Miura je poznat kao prvi čovjek koji se 2003 godine u dobi od 70 godina popeo na Mount Everest. Uspon je ponovio i 2008 godine.Ovaj poduhvat je zabilježen u Ginisovoj knjizi rekorda. Godine 2013 ponovo se popeo na vrh, ali nije bio u stanju da se vrati, pa su ga iz Kampa na visini 6500 metara helikopterom spustili u Bazni kamp na 5.364 metara, odnosno u Katmandu.

## Reference
Varminsko-mazursko vojvodstvo

**Varminsko-mazursko vojvodstvo** (poljski: *Województwo warmińsko-mazurskie*) je jedno od 16 vojvodstava na koje je Poljska od 1999. administrativno podjeljena.

## Karakteristike

Varminsko-mazursko vojvodstvo se prostire na sjeveroistoku zemlje, pored granice sa Kalinjigradskom oblasti i Bjelorusijom, na površini od 24,192 km² na kojoj živi 1,422,737 stanovnika.

## Administrativna podjela
Teritorij vojvodsva je podjeljen na 19 povjata i dva grada sa prvom povjata, a administrativni centar vojvodstva je grad Olsztyn u kom je 2019. živjelo 171,979 stanovnika.

## Izvori

## Vanjske veze

* ''Warmińsko-Mazurski Urząd Wojewódzki w Olsztynie''
Olsztyn

**Olsztyn** (njemački: *Allenstein*) je grad od 171,979 stanovnika na sjeveroistoku Poljske u Varminsko-mazurskom vojvodstvu u kom je najveći grad i 
administrativni centar.

## Geografija
Olsztyn se prostire duž rijeke Łyna, u centru regije Mazurska jezera udaljen 215 km sjeverno od Varšave.
## Historija

Olsztyn je izrastao pored impozantnog zamka kog su podigli Teutonski vitezi 1334. Status grada dobio je već 1353.
Od 1466. je u sastavu Jagelovske Poljske.

Kraljevina Pruska zauzela je i anektirala taj kraj 1772. i odtad se Olsztyn, kao *Allenstein* razvija kao tipičan njemački grad.

Na samom početku Prvog svjetskog rata Allenstein su zauzele jedinice Ruskog Carstva  ali su ga nakon Bitke kod Tannenberga povratile jedinice Njemačkog Carstva.

Krajem Drugog svjetskog rata - 22. januara 1945. Allenstein je zauzela Crvena armija i pritom razorila oko 50% grada. 
Sovjetske vojne vlasti predale u maju 1945. upravu nad gradom poljskoj administraciji. 
Tako da je od 1946. Olsztyn administrativni centar vojvodstva.

Njemačko stanovništo je počelo bježati iz grada još krajem 1944. iz straha pred Crvenom armijom, preostali stanovnici su raseljeni ili pobjegli tako da je danas potpuno poljski grad.

## Znamenitosti i obrazovanje

Najpoznatiji i najstariji spomenik Olsztyna je biskupski zamak iz 14. vijeka, u kom je kao administrator radio Nikola Kopernik.

Pored tog ratna razaranja preživjele su i katedrala sv. Jakoba iz 16. vijeka, gradska vrata s kraja 14. vijeka i ostatci bedema iz 14. vijeka. 
Ipak najveći dio zgrada u historijskom centru koje su ostale, podignut je secesijskom stilu krajem 19. početkom 20. vijeka.

Olsztyn je grad sa četiri univerziteta u kojima strudira oko 45 000 studenata, i grad brojnih velikih parkova

## Privreda

Olsztyn je grad drvne i prehrambene industrije, poznat po tvornici automobilskih guma koja je danas dio kompanije Michelin.

## Poznati sugrađani

* Nikola Kopernik, (1473-1543) astronom
* Marcin Kromer, (1512-1589) biskup
* Hugo Haase, (1863-1919) političar
* Erich Mendelsohn, (1887-1953) arhitekt

## Pobratimski gradovi

## Reference

## Vanjske veze

* ''Urzad miasta Olsztyna'' (službene stranice
Łyna

**Łyna** (njemački: *Alle*, ruski: *Лава*) je rijeka u Poljskoj i Kalinjingradskoj oblasti duga 264 km, najveća pritoka rijeke Pregolje.

Ukupni sliv Łyne je 7126 km², od toga u Poljskoj - 5719 km², jer kroz nju teče 190 km.

## Hidrologija
Łyna  izvire u podnožju morenskog brda, na nadmorskoj visini od oko 155 m, približno 2 km sjeveroistočno od sela Łyn, otprilike 10 km sjeverno od Nidzice.

U svom gornjem toku protiče kroz brojna jezera; Persing, Kiernoz Wielki i Mały, Łańskie, Ustrych a kod grada Olsztyna i kroz akumulacijsko jezero. Na svom daljnjem toku prema sjeveru jako meandrira.

Nakon toka od 74 km u Kalinjingradskoj oblasti uvire u Pregolju kod Znamenska na nadmorskoj visini od 3 m.

Veće pritoke Łyne su: Marózka, Elma, Wadąg, Kirsna, Symsarna, Pisa, Guber i Omet.

## Reference

## Vanjske veze

* ''Río Łyna''
Rongbuk manastir

**Rongbuk manastir** nalazi se u oblasti Tibet, Kina. Pripada Nyingma školi, jednoj od četiri najstarije glavne škole Tibetanskog budizma, dominantnoj religiji u ovoj oblasti  Ova Religija je raširena i u regijama koje okružuju Himalaje:  Bhutan, Ladakh i Sikkim), zatim u centralnoj Aziji, u južnom Sibiru (Tuva i Mongolija) i Kini. 

Nalazi se sa sjeverne strane Mount Everest na nadmorskoj visini 5009m², što ga svrstava na drugo mjesto po nadmorskoj visini vjerskih objekata ove vrste. Za Šerpe koji žive sa južne strane Everesta u Khumbu oblasti u Nepalu, Rongbuk manastir bio je jedno važno mjesto hodoćašća, na koje su dolazili putujući nekoliko dana preko Himalaja kroz prolaz Nangpa La.

Manastir su redovno posjećivali i pripadnici prvih britanskih ekspedicija na Mount Everest u prvoj polovini XX vijeka, nakon svakodnevnog pješačenja od pet sedmica, od Darjeelinga u Indijii. Mnoge kasnije i sadašnje ekspedicije koje idu na uspon sa sjeverne strane podižu svoj Bazni kamp na Rongbuk ledenjaku, na udaljenosti 8 km. južno od manastira. 

Podigao ga je 1902. Ngawang Tenzin Norbu, Nyingmapa Lama, poznat i kao Zatrul Rimpoche na mjestu gdje su se od XVIII vijeku obavljale molitve i meditacije, u pećinama i improvizovanim kolibama, i danas raspoređenim oko manastirskog kompleksa, u dolini i brdima. Na tom prostoru nalaze se i brojne kamene ploče ili stijene sa natpisima iz budizma. Zatrul Rimpoche je često išao u Solu (Khumbu region u Nepalu), južno od Everesta, i osnovao je za Šerpe nekoliko manastira: Thame, Tengboche, Takshindo, i Chiwong. Ukupno je za života podigao sedam kapela u Rongphuk kompleksu, četiri manastira u Khumbu regiji, i pet samostana u Dingri.  

Rongbuk manastir bio je godinama centar vjerskog Mani Rimdu festivala, koji se odvijao jednom godišnje u trajanju od mjesec dana (u novembru). Manastir je u potpunosti razvaljen tokom Kineske kulturne revolucije u periodu 1966-1976.

U manastiru je stalno 10 monaha i 20 redovnica, a nekada ih je bilo ukupno oko 500.

## Reference
Snakov

**Snakov** je naseljeno mjesto u okrugu Bardjejov, u Prešovskom kraju, Republika Slovačka.

## Stanovništvo

Prema podacima o broju stanovnika iz . godine naselje je imalo  stanovnika.

### Etnički sastav

### Religija

## Reference

## Vanjske veze
* 
*
Potkarpatsko vojvodstvo

**Potkarpatsko vojvodstvo** (poljski: *Województwo podkarpackie*) je jedno od 16 vojvodstava na koje je Poljska od 1999. administrativno podjeljena.

## Karakteristike

Potkarpatsko vojvodstvo nalazi se na jugoistoku zemlje, pored granice sa Slovačkom na jugu i Ukrajinom na istoku.
Prostire se površini od 17,844 km² na kojoj živi 2,127,164 stanovnika.

## Administrativna podjela
Teritorij vojvodsva je podjeljen na 21 povjata i četiri grada sa prvom povjata, a administrativni centar vojvodstva je grad Rzeszów u kom je 2019. živjelo 196,208 stanovnika.

## Izvori

## Vanjske veze

* ''Podkarpacki Urząd Wojewódzki w Rzeszowie''
Podlasko vojvodstvo

**Podlasko vojvodstvo** (poljski: *Województwo podlaskie*) je jedno od 16 vojvodstava na koje je Poljska od 1999. administrativno podjeljena.

## Karakteristike

Podlasko vojvodstvo nalazi se na sjeveroistoku zemlje, graniči sa Kalinjigradskom oblasti na sjeveru, Litvom na sjeveroistoku i Bjelorusijom na istoku.

Prostire se površini od 20,186 km² na kojoj živi 1,178,353 stanovnika.

## Administrativna podjela
Teritorij vojvodsva je podjeljen na 14 povjata i tri grada sa prvom povjata, a administrativni centar vojvodstva je grad Białystok u kom je 2019. živjelo 297,554 stanovnika.

## Reference

## Vanjske veze

* ''Podlaski Urząd Wojewódzki w Białystoku''
Mazurska jezera

**Mazurska jezera** (poljski: *Pojezierze Mazurskie*, njemački: *Masurische Seenplatte*) je regija na sjeveroistoku Poljske u Varminsko-mazurskom i Podlaskom vojvodstvu.

To je kraj od preko 2000 jezera, a među njima je i najveće poljsko jezero Śniardwy.

## Karakteristike

Mazurska jezera imaju površinu od 52.000 km², koja se proteže južno od baltičke obalne ravnice, u dužinu od nekih 290 km, od donjeg toka rijeke Visle prema istoku do granica sa Litvom i Bjelorusijom.

Sva jezera su rezultat glacijalnog procesa, nastala klizanjem velikog glečera koji je pokrivao sliv današnje Visle.

Plitke glacijalne doline vodotoka u regiji imaju močvare i pješčane dine, jedina uzvisina je morensko brdo Dylewska, visoko oko 300 metara, koje leži jugozapadno od grada Olsztyna.

Mazurska jezera su relativno nenaseljen kraj, pa još uvijek imaju puno šuma, livada i pašnjaka. Plodna crna i smeđa tla nalaze se u zapadnom dijelu regije, tu se sadi pšenica i šećerna repa, za razliku od tog na istoku su tla pjeskovita, pa tu uspjeva krumpir i raž.
Najveći urbani centri su Elbląg, Olsztyn i Ełk, a ljetovališta Giżycko i Mikołajki.

Za Prvog svjetskog rata u tom kraju vođene su tri bitke; Kod Tannenberga (26-31. august 1914.), Prva (6-14. septembar 1914.) i Druga bitka na Mazurskim jezerima (7-27. februar 1915.) 
## Reference

## Vanjske veze

* ''Mazury Info'' 
* ''Masurian Lakeland region, Poland'' (na portalu Encyclopaedia Britannica
Ž4041

: *Karta Hrvatske [https://www.auto-karta-hrvatske.com/bolman/ > Početak ceste: Bolman (plan s ulicama / cestama)]*
: *Karta Hrvatske [https://www.auto-karta-hrvatske.com/švajcarnica/ > Kraj ceste: Švajcarnica (plan s ulicama / cestama)]*

**Ž4041** je asfaltirana županijska cesta u južnoj Baranji, u općinama Jagodnjak, Čeminac i Darda, koja spaja preko Jagodnjaka državnu cestu D517 (naselje Bolman) s državnom cestom D7 (naselje Švajcarnica) i županijskom cestom Ž4257 (Švajcarnica - Bilje - Osijek). Dugačka je **18,417** km.

## Fotogalerija

Datoteka:Bolman-(20191012)-Spomenik-borcima-Bolmanske-bitke--Zupanijska-cesta-Z4041.jpg|**Ž4041** kod Bolmanskog spomenika: pogled prema sjeveru - lijepo prema B. P. Selu, desno prema Petlovcu
Datoteka:Kombájn Bolmány északi felén.jpg|**Ž4041** na ulazu u Bolman iz pravca Petlovca, dio naselja zvan Bosanci
Datoteka:Bolman-Novi-(20090611)-Zupanijska-cesta-Z4041-izlaz-prema-Jagodnjaku.jpg|**Ž4041** u Novom Bolmanu na izlazu prema Jagodnjaku
Datoteka:Jagodnjak-(20141027)-Selo-kulina-tabla-dobrodoslice.jpg|**Ž4041** na ulazu u Jagodnjak iz smjera Bolmana: "Dobro došli u selo kulina"
Datoteka:Jagodnjak-(20050407)-Tabla na ulazu u selo iz pravca Bolmana.jpg|**Ž4041** na ulazu u Jagodnjak iz smjera Novog Čeminca: Ulica Borisa Kidriča
Datoteka:Jagodnjak-(20091112)-Tabla dobrodoslice iz smjera Novog Ceminca).jpg|**Ž4041** na ulazu u Jagodnjak iz smjera Novog Čeminca: Dobrodošlica u Općinu Jagodnjak / Општину Јагодњак


## Izvori i vanjske veze

* 
* Baranjske ceste
Międzyzdroje

**Międzyzdroje** (njemački: *Misdroy*) je morsko ljetovalište od 5,343 stanovnika na sjeverozapadu Poljske u Zapadnopomeranskom vojvodstvu.

## Geografija
Międzyzdroje leži na Otoku Wolin duž baltičke obale, udaljeno petnastak km istočno od Świnoujście.

## Historija

Międzyzdroja je prvi put dokumentirana 1186. u vezi neke feudalne donacije crkvi.

U 16. vijeku je tu prolazio put od Świnoujścia za Wolin pa je proradila gostionica, koja je postala nukleus naselja, koje je ostalo malo (krajem 18. vijeka imalo je 52 stanovnika).

Międzyzdroja je počela rasti krajem 19. vijeka, kao ljetovalište.

## Pobratimski gradovi

## Izvori

## Vanjske veze

* ''Gmina Międzyzdroje'' (službene stranice
Wisłok

**Wisłok** je rijeka na jugoistoku Poljske u Potkarpatskom vojvodstvu duga 205 km, pritoka rijeke San.

## Hidrologija
Wisłok se formira sutokom nekoliko potoka na nadmorskoj visini od oko 740-770 m u Beskidima (Zapadni Karpati), na sjeveroistočnoj padini planine Kanasiówka, pored granice sa Slovačkom. Nakon kratkog toka prema jugoistoku, skreće na sjeveroistok i teče uskom klisurom. Kad se spusti u ravnicu nakon Rzeszówa počinje meandrirati. Nakon nekoliko mjenjanja smjerova dotiče do ušća u rijeku San.

Prosječni pad Wisłoke u gornjem toku je oko 12%, a u donjem toku 0,6%, a prosječni godišnji protok (1951.-90) kod ušća 24,0 m³/s (maksimalan 628 m³/s).

Veće pritoke Wisłoke su: Moszczaniec, Serowica, Morawa, Lubatówka, Mrowia, Świrkowiec, Młynówka, Izwor, Pielnica, Śmierdzączka Wysoka, Stobnica, Struga i Mleczka.

Ukupni sliv Wisłoka velik je 3528 km².

## Reference

## Vanjske veze

* ''Wisłok''
Nacionalni park Wolin

**Nacionalni park Wolin** (poljski: *Woliński Park Narodowy*) je jedan od 23 poljskih nacionalnih parkova koji se nalazi na sjeverozapadu zemlje u Zapadnopomeranskom vojvodstvu.

## Historija i karakteristike

Wolinski nacionalni park se prostire na ušću rijeke Odre, blizu poljsko-njemačke granice.

Park je osnovan 1960. na površini od 4844 hektara, da štiti vrijedni sjeverozapadni dio Otoka Wolin.

Proširen je 1996. uključivanjem pojasa baltičkih obalnih voda, širokog jednu nautičku milju na sjeveru, deltu rukavca Świne i boćati Szczecinski zaljev. 
Na taj način je Wolinski nacionalni park postao prvi morski park u Poljskoj ukupne površine 10 937 ha, od čeg šume pokrivaju 4530 ha (41%).

Krajolik parka jako varira, od 15 km dugog pojasa obalnih klifova visokih i do 95 metara, do morenskih brdašca koja pokrivaju oko 75% površine parka.
Nadmorska visina parka je od 0 do 115 metara.

## Reference

## Vanjske veze

* ''Short information about Woliński National Park'' (službene stranice)
Rzeszów

**Rzeszów** (njemački: *Resche*, ukrajinski: *Ряшів*, ruski: *Жешув*) je grad od 196,208 stanovnika na jugoistoku Poljske u Potkarpatskom vojvodstvu u kom je najveći grad i 
administrativni centar.

## Geografija
Rzeszów se prostire duž obala rijeke Wisłok, udaljen oko 150 km istočno od Krakova.

Grad se smjestio na spoju Zapadnih Karpata (Beskida) i Sandomirske kotline, na trasi magistralnih puteva i 
željezničkih pruga od Krakova prema Lavovu u Ukrajini.

## Historija

Rzeszów je izrastao kao trgovište na putu za Ugarsku početkom 14. vijeka, pa je status grada dobio još 1354.

Više puta je opustošen za vrijeme Švedsko-poljskih ratova u 17. vijeku.

Za Prve podjele Poljske - 1772. Austrija je zauzela i anektirala Rzeszów sa ostalom Galicijom i vladala njime do 1918. kad je obnovljena Poljska.

Nakon obnove samostalnosti Rzeszów je postao  snažan garnizon poljske armije i grad u kom je proradila tvornica lovačkih aviona - PLZ (*Państwowe Zakłady Lotnicze*).

Jedinice Wehrmachta zauzele su grad 6. septembra 1939. Za vrijeme okupacije prezvan je u - *Reichshof*, i postao dio kvislingškog Generalnog gubernatorstva. Geto sa tri metra visokim zidom i par vrata je podignut i organiziran krajem 1941. pa je u njega potrpano 12.200 lŽidova. 
Sredinom 1942. njihov se broj povećao Židovima iz okolice na 23 000, tako da je po 20 ljudi spavalo u jednom sobičku.

Tad su počele deportacije u koncentracione logore i masovne egzekucije. Nakon više takvih akcija krajem 1943. njihov broj se smanjio na 3000. Kad su jedinice Crvene armije zauzele grad u getu je bilo samo 600 ljudi.

Od nekih 15000 predratnih židovskih stanovnika Rzeszówa samo je njih 700 uspjelo preživjeti rat, od tog njih 600 koji su pobjegli prvih dana rata na sovjetsku stranu.

## Znamenitosti i obrazovanje

Najpoznatiji spomenik Rzeszówa je dvorac Lubomirski, kompletno restauriran početkom 20. vijeka, u kom je stolovala istoimena porodica, koja je bila feudalni vladar grada.
U gradskom i regionalnom muzeju posebno je izložena i velika etnografska kolekcija.

Rzeszów je grad sa dva univerziteta; Tehničkim koji je osnovan 1963. i najnovijim iz 2001.

## Privreda i transport

Rzeszów je nakon Drugog svjetskog rata izrastao u snažan centar prehrambene, 
tekstilne,  mašinske i elektroindustrije.

Grad je veliko cestovno i željezničko raskršće, a ima i aerodrom

## Poznati sugrađani

* Władysław Sikorski (1881–1943) general i političar
* Fred Zinnemann, (1907-1997) redatelj

## Pobratimski gradovi

## Reference

## Vanjske veze

* ''Urzad miasta Rzeszówa'' (službene stranice
Fusion (Star Trek: Enterprise)

***Fusion*** () je epizoda američke science fiction TV-serije *[[Star Trek: Enterprise]]*, premijerno prikazana 27. februara 2002. godine. Radnja prikazuje kako se *[[USS Enterprise (NX-01)|Enterprise]]* susreće sa vulkanskim brodom čija posada pripada *V'tosh ka'tur*, vulkanskoj sekti koja je odlučila prigrliti emocije, a što izazove probleme kod logici vjerne T'Pol.

## Vanjske veze
*
Malopoljsko vojvodstvo

**Malopoljsko vojvodstvo** (poljski: *Województwo małopolskie*) je jedno od 16 vojvodstava na koje je Poljska od 1999. administrativno podjeljena.

## Karakteristike

Malopoljsko vojvodstvo se nalazi na jugoistoku zemlje, u dolini rijeke Visle, i po planinama Zapadnih Karpata (Beskida), a sa
juga graniči sa Slovačkom.

Prostire se površini od 15,190 km² u kojoj živi 3,410,901 stanovnika.

## Administrativna podjela
Teritorij vojvodsva je podjeljen na 19 povjata i tri grada sa prvom povjata, a administrativni centar vojvodstva je grad Krakov u kom je 2019. živjelo 779,115 stanovnika.

## Izvori

## Vanjske veze

* ''Urząd Marszałkowski Województwa Małopolskiego''
Peene

**Peene** (njemački, poljski: *Piana*) je rijeka na sjeveroistoku Njemačke duga 85 km koja istočno od grada Anklama uvire u Peenestrom.

Peenestrom, koji je zapravo zapadni rukavac rijeke Odre, upravo je po Peeni dobio ime.

## Hidrologija
Peene izvire iz Jezera Kummerower, kod grada Verchena. Jezero pune vodama nekoliko vodotoka, koji se zovu Zapadni, Istočni, Mali Peene i samo Peene.
Neki geografi uzimaju da je Zapadni Peene (*Westpeene*) izvor rijeke (jer donosi najviše vode), po njima Peene ima 120,4 km, a za neke je to Istočni Peene koji je dulji, tad rijeka ima 137,8 km.

Od jezera Peene sporo teče preko široke glacijalne doline preko Demmina i Anklama do ušća u Peenestrom.

## Reference

## Vanjske veze

* ''Peene Fluss Wasserstraße Urstromtal ''
Enrique Murciano

**Enrique Ricardo Murciano**  (9. jul 1973 -) je američki glumac najpoznatiji po ulozi FBI-jevog agenta Dannyja Taylora u TV-seriji *[[Without a Trace]]*.

## Izvori

## Vanjske veze
*
Sandomirska kotlina

**Sandomirska kotlina** (poljski: *Kotlina Sandomierska*) je regija na jugoistoku Poljske u Potkarpatskom, Lublinskom i Malopoljskom vojvodstvu.

## Karakteristike
To je nizinski kraj smješten južno od Lublinske visoravni a sjeverno od padina Zapadnih Karpata (Beskida). Kraj kog drenira rijeka Visla i njezina pritoka San.

Sandomirska kotlina je geološka depresija, pa je prirodni transportni pravac prema istoku do kotline gornjeg toka rijeke Dnjestar u Ukrajini. Ona je i veza prema zapadu do doline Oświęcima u gornjem toku rijeke Visle pored Krakova. 

Na sjeveru ima zona pješčanih tla, dok na jugu kod ušća Sana u Vislu ima močvara. 
U regiji ima nalazišta sumpora, zemnog plina i nafte.

Najveći urbani i privredni centri su Rzeszów i Tarnów.

## Izvori

## Vanjske veze

* ''Sandomierska, Kotlina'' 
* ''Sandomierz Basin region, Poland'' (na portalu Encyclopaedia Britannica
Stephanie Niznik

**Stephanie Lynne Niznik** (20. maj 1967 – 23. jun 2019) bila je američka glumica, najpoznatija po ulozi Nine Feeley u TV-seriji *[[Everwood]]*.

## Izvori


## Vanjske veze
* 
*
Branka Bakšić Mitić

**Branka Bakšić Mitić** (rođena 1961. godine) humanitarna je aktivistkinja i dogradonačelnica Gline iz redova srpske nacionalne manjine izabrana kao neovisna 'kandidatkinja grupe birača'. Dobitnica je *nagrade za [[Strašne žene Fierce Women WoW]]* koju joj je dodijelio portal *[[Vox Feminae|VoxFeminae.net]]* za njezin doprinos rodnoj ravnopravnosti i socijalnoj pravednosti u Hrvatskoj. Zajedno s Majom Sever i Matejom Medlobi pokrenula je inicijativu Ljudi za ljude koja u Zagrebu organizira prikupljanje pomoći za stanovništvo Banije koje živi u teškim materijalnim uslovima. Široj javnosti postala je poznata zbog svojeg djelovanja na terenu nakon potresa kod Petrinje 2020. Tim povodom pozvana je kao gošća emisije Nedjeljom u dva 3. januara 2021.

## Biografija
Branka Bakšić Mitić sa 10 je godina ostala bez oca te je odrasla uz samohranu majku. Udana je i ima kćer Maju i unuku Andreu. Početak rata sa porodicom ju je dočekao u Njemačkoj gdje je ostala određeno vrijeme nakon čega se preselila u Zagreb. U Glinu se vratila 2010. godine.

Na kandidaturu na lokalnim izborima 2017. nagovorili su je prijatelji koji su sakupili i potrebne potpise. Nakon što je izabrana, Branka Bakšić Mitić istakla je kako kao zamjenica gradonačelnika nema nikakve ovlasti kao i da joj je grad odbio i zahtjev za korištenje službenog vozila u svrhu dostave humanitarne pomoći.

## Izvori
Milka Babović

**Milka Babović** (Skoplje, 27. oktobar 1928 – Zagreb, 26. decembar 2020) bila je jugoslovenska reprezentativka u atletici, novinar i sportski komentator.

Bila je članica AK Mladost iz Zagreba. U reprezentaciji Jugoslavije je učestvovala 15 godina.

Bila je višestruka rekorderka Jugoslaviji u više atletskih disciplina:
* tri puta u trčanju na 60 metara od 8,0 do 7,7 sekundi
* jednom na 100 metara 12,2 sekunde
* osam puta na 80 metara sa preponama os 12,0 do 11,0 sekundi i 
* jednom u štafeti 4 × 60 metara 29,8 sekundi

Prva na Međunarodnim studentski igrama na 80 metara sa preponama 1953. U Dortmundu i 1957. u Parizu.

Prvakinja Jugoslavije:
* 100 metara (1953)
* 80 metara sa preponama (1953, 1955—58, 1961, 1963)
* štafeta 4 × 100 metara (1951—55, 1963, 1965)
* štafeta 4 × 200 metara (1963 i 1965)

U anketi Sportskih novosti iz Zagreba 1953. i 1955. proglašena je najboljom sportistkinjom Jugoslavije. U novinama je sarađivala od 1949 godine. Na zagrebačkoj televiziji jedan je od osnivača sportske redakcije i njen dugogodišnji urednik, a kasnije uspešan sportski komentator. U dva mandata bila je član Jugoslovenskog olimpijskog komiteta., Izvršnog odbora za fizičku kulturu Hrvatske, višegodišnji predsednik Sekcije sportskih novinara Hrvatske itd.

Godine 1955. predala je Predsedniku Jugoslavije Josipu Brozu Titu štafetu u ime naroda Hrvatske.

Umrla je 26. decembra 2020. godine u Zagrebu.

## Reference

## Vanjske veze
* Milka Babović: Istina me vodila kroz život („Večernje novosti”, 12. februar 2017)
* TUGA U HRVATSKOJ ZBOG SMRTI JOŠ JEDNE LEGENDE: Korona je odnela život Milke Babović („Večernje novosti”, 26. decembar 2020)
* MILKA BABOVIĆ NAS JE NAUČILA ŠTA JE TROSTRUKI AKSL: Deda joj je ratovao sa Turcima, oca su ustaše odvele u zarobljeništvo („Večernje novosti”, 26. decembar 2020)
Lodzko vojvodstvo

**Lodzko vojvodstvo** (poljski: *Województwo łódzkie*) je jedno od 16 vojvodstava na koje je Poljska od 1999. administrativno podjeljena.

## Karakteristike

Lodzko vojvodstvo se nalazi u sredini zemlje u slivu rijeke Visle, okruženo Poljskim vojvodstvima; Kujavsko-pomeranskim Velikopoljskim, Mazovjeckim, Opolskim, Šleskim i Svjetokžiškim.

Prostire se površini od 18,219 km² u kojoj živi 2,454,779 stanovnika.

## Administrativna podjela
Teritorij vojvodsva je podjeljen na 21 povjata, tri grada sa prvom povjata i 177 općina (*gmina*), a administrativni centar vojvodstva je grad Łódź u kom je 2019. živjelo 779,115 stanovnika.

## Izvori

## Vanjske veze

* ''Urzęd Marszałkowski Województwa Łódzkiego'' (službene stranice)
Rogue Planet (Star Trek: Enterprise)

***Rogue Planet*** () je epizoda američke science fiction TV-serije *[[Star Trek: Enterprise]]*. Radnja prikazuje kako *[[USS Enterprise (NX-01)|Enterprise]]* u međuzvjezdanom prostoru pronalazi planetu koja je izbačena iz matičnog solarnog sistema, ali je usprkos tome na njoj ne samo očuvan život nego i uvjetima vječne noći lokalna fauna predstavlja tradicionalnu lovinu vanzemaljskoj rasi Eskanaca; kada kapetan Archer dođe na površinu otkriva da je sa jednim od tih stvorenja telepatski povezan.

## Reference

## Vanjske veze
*
Stebnícka Huta

**Stebnícka Huta** je naseljeno mjesto u okrugu Bardjejov, u Prešovskom kraju, Republika Slovačka.

## Stanovništvo

Prema podacima o broju stanovnika iz . godine naselje je imalo  stanovnika.

### Etnički sastav

### Religija

## Reference

## Vanjske veze
* 
*
Lik sa Eubeje

**Lik** (, *Lúkos*, "vuk"), sin Lika, brata Nikteja u grčkoj mitologiji, pojavljuje se u Euripidovoj tragediji *[[Herakle (Euripid)|Herakle]]*. Poreklom s Eubeje, ugrabio je vlast u gradu Tebi tako što je ubio Kreonta, koji je u to vreme držao vlast vladajući u ime Eteoklovog sina Laodamanta. Lik je zlostavljao Kreontovu porodicu, izbacio ih iz kraljevske palate i uskratio im hranu i odeću. Međutim, Kreont je bio tast junaka Herakla, koji se iznenada vratio u Tebu i ubio Lika. Njega je na tebanskom prestolu nasledio Laodamant. U rimskoj književnosti ovaj je mit obradio Seneka Mlađi u svojoj tragediji (*[[fabula crepidata]]*) pod naslovom *[[Bijesni Herkul]]*.

## Reference
Śniardwy

**Śniardwy** (njemački: *Spirdingsee*) je svojom površinom od 113.8 km², najveće jezero u Poljskoj, koje se nalazi na sjeveroistoku zemlje u Varminsko-mazurskom vojvodstvu u Regiji Mazurska jezera.

## Karakteristike
Otok ima formu trokuta, dugog 22 i širokog 13.4 km, pa ga zbog veličine zovu Mazursko more, ali kako je relativno plitak (prosječno 5.8 m) sa vrlo neravnim dnom (ponekad ima samo 20 cm, jako je opasan za plovidbu, naročito za jakih vjetrova, kad valovi mogu biti visoki i do 2 m.

Jezero prima vode od ostalih Mazurskih jezera sa površine od oko 2.400 km², odnosno sa dvije trećine sliva Mazurskih jezera, u kom se nalazi oko 10% svih poljskih jezera. Vode mu otiču sa juga, ponajviše Jeglinskim kanalom i rijekom *Wyszka*, pa nadalje rijekom Pisa, sve do Viste.

To glacijalno jezero nastalo je za posljednje glacijacije prije otprilike 12 000 godina, kao rezultat otapanja velikog glečera, što se vidi  po morenskim brdima i ispranim ravnicama na čijim supstratima dominira pijesak, šljunak i glina.

Jezero se ledi od decembra do aprila.

Obale su mu vrlo niske i razvedene (91.3 km) brojnim uvalama. Na jezeru se nalazi 8 otoka ukupne površine 38 hektara.

Mazurska jezera su jedna od najvažnijih poljskih turističkih destinacija, a jezero Śniardwy je glavni punkt za jedriličare i kupače.
Oko jezera postoji biciklistička staza duga 95 km.

### Historija

Na okolnim brdima i po otocima nalaze se ostatci staropruskih naselja, a na otoku *Czarci* i ruševine utvrde.
Nakon poraza u Sedmogodišnji rat, pruski kralj Fridrik Veliki podigao je utvrdu koju su 1787. prvo načeli valovi i tornado, a nakon tog 1787. uragan pa se više nije mogla koristiti, nakon tog je srušena 1796.

## Reference

## Vanjske veze

* ''Lake Śniardwy – the largest lake in Poland''
Warta (rijeka)

**Warta** (njemački: *Warthe*, latinski: *Varta*) je rijeka u Poljskoj duga 808 km, najveća desna pritoka rijeke Odre.

Ona je druga najduža rijeka koja potpuno leži u Poljskoj, a sa slivom od 54 529 km² je treća po veličini u zemlji.

## Hidrologija
Warta izvire na nadmorskoj visini od 380 m u Zawierciu, na Krakovsko-čenstohovskoj visoravni.
Na svom toku prema sjeverozapadu do ušća kod Kostrzyna, jako meandrira i više puta mjenja smjer, dok ne dođe do Odre pored njemačke granice.

Plovna je gotovo do pola svog toka, od ušća kod Kostrzyna do Konina.
Rijeka teče preko ratarskog kraja poljske ravnice i protiče preko gradova; Częstochowa, Konin, Poznań i Gorzów Wielkopolski.

## Reference

## Vanjske veze

* ''Warta'' 
* ''Warta River''
Švedsko-poljski ratovi

**Švedsko- poljski ratovi** (švedski: *Polsk-svenska krig*, poljski: *Wojna polsko-szwedzka*) vodili su se od 1600. do 1629. u kontekstu Tridesetogodišnjeg rata.

U tim ratovima su švedski kraljevi u nekoliko kampanja pokušali zauzeti teritorije Poljsko-Litvanske Unije. S druge strane tadašnji poljski kralj
Sigismund III (poljski: *Zygmunt III Waza*) bezuspješno se pokušavao vratiti na švedski tron, koji mu je preoteo stric uzurpator Karl IX, iz sporedne grane Dinastije Vasa. Ratovi su nakraju završili manjim teritorijalnim akvizicijama Švedske na Baltiku.

* Švedsko-poljski rat (1600. – 1629.)
* Drugi nordijski rat (1655. – 1660.)
* Veliki sjeverni rat (1700. – 1721.)

## Reference

## Vanjske veze

* ''Polish-Swedish Wars''
Svetokriško vojvodstvo

**Svjetokžiško vojvodstvo** (poljski: *Województwo świętokrzyskie*) je jedno od 16 vojvodstava na koje je Poljska od 1999. administrativno podjeljena.

## Karakteristike

Svjetokžiško vojvodstvo se nalazi na jugu zemlje, okruženo Lodzkim, Malopoljskim, Mazovjeckim, Potkarpatskim, Šleskim i Lublinskim vojvodstvom.

Prostire se površini od 11,708 km² u kojoj živi 1,233,961 stanovnika.

## Administrativna podjela
Teritorij vojvodsva je podjeljen na 13 povjata, i jedan grad sa prvom povjata, a administrativni centar vojvodstva je grad Kielce u kom je 2019. živjelo 194,852 stanovnika.

## Izvori

## Vanjske veze

* ''Urząd Marszałkowski Województwa Świętokrzyskiego'' (službene stranice)
Start-Up (TV serija)

***Start-Up*** () je južnokorejska dramska TV-serija originalno emitirana 2020. godine na programu TV-kanala tvN. Protagonistica, čiji lik tumači Bae Suzy je mlada žena koja nastoji postati uspješna informatička poduzetnica te se priključuje startup kompanijama u Sandboxu, fiktivnoj južnokorejskoj oblasti koja predstavlja ekvivalent Silikonske doline u SAD. 

## Uloge

## Izvori

## Vanjske veze
*''Start-Up''  at Studio Dragon 
* 
*
Zawiercie

**Zawiercie** je grad od 49,204 stanovnika na jugu Poljske u Šleskom vojvodstvu.

## Geografija

Zawiercie se nalazi 45 km sjeveroistočno od Katowica, i 70 km sjeverozapadno od Krakova. 
U kvartu Kromołów izvirea rijeka Warta.

## Historija

Kromołów je najstariji kvart današnje Zawiercie, on je dokumentiran još 1193., - 1431. se spominje kovačnica Zawiercie, a 1492. i selo Zawiercie.
Kasnije se o njemu piše kao feudu koji povremeno mjenja vlasnike.

Još na početku 19. vijeka (1827. ) radi se o dva sela Malom i Velikom Zawierciu, koja su se razvojem industrije spojila pa se broj stanovnika 1887. popeo na 5.200, da bi se na početku Prvog svjetskog rata - 1914. povećao do 35000.

Izgradnja željezničke pruge Varšava - Beč u drugoj polovici 19. vijeka imala je presudnu ulogu na razvoj grada, jer su tad proradile prve tvornice; predionica pamuka (1869.), željezara (1880), staklarna (1898.).

## Pobratimski gradovi

## Izvori

## Vanjske veze

* ''Urząd Miejski w Zawierciu'' (službene stranice)